Kvadrathuse er flotte at se på, da symmetrien og de rene linjer giver et skarpt udseende. Derudover er det relativt nemt at indrette et kvadratisk hus, da der ikke er skæve vinkler at tage hensyn til. Ofte vil køkken/alrummet være placeret i midten af huset, hvor værelserne indrammer det. Hvis du er et rigtigt havemenneske, som har grønne fingre og elsker at få jord på fingrene, så er denne husløsning også genial for dig. Da huset ikke fylder meget på grunden, får du rig plads til at plante blomster og buske og lave lige netop den have, du går og drømmer om. Der er desuden også plads til en terrasse, hvor du og familien kan lave lækker grillmad om sommeren, samt plads til et legestativ, så alle børnene og deres venner kan komme udenfor og lege. Få masser af kvalitetstid med familien, både inde og ude, med dit helt eget skræddersyet kvadratiske hus.